b'\n_START_ARTICLE_\nJohan Remen Evensen\n_START_SECTION_\nBakgrunn\n_START_PARAGRAPH_\nRemen Evensen er opprinnelig fra Alsv\xc3\xa5g i \xc3\x98ksnes kommune i Nordland, men vokste opp i Molde, hvor hans mor kommer fra. I 2001 ble han erkl\xc3\xa6rt idrettsinvalid etter \xc3\xa5 ha p\xc3\xa5dratt seg omfattende skader i en hoppulykke. Et halvt \xc3\xa5r seinere var han imidlertid tilbake som aktiv hopper.\n_START_SECTION_\nKarriere\n_START_PARAGRAPH_\nHans f\xc3\xb8rste internasjonale gjennombrudd var 2.-plass i kontinentalcupen i storbakken i Zakopane i Polen 10. mars 2007._NEWLINE_Remen Evensen debuterte i verdenscupen med 10. og 12.-plass i Trondheim 6. og 7. desember 2008. 13. desember ble han nummer 7 i verdenscuprennet i Pragelato i Italia, og dagen etter tok han sin f\xc3\xb8rste pallplassering med 3.-plass samme sted, i et renn med bare \xc3\xa9n omgang under vanskelige v\xc3\xa6rforhold. 14. februar 2009 ble han ogs\xc3\xa5 nummer 3 i verdenscuprennet i skiflygingsbakken i Oberstdorf i Tyskland._NEWLINE_Evensens personlige rekord i skiflyging p\xc3\xa5 246,5 meter er bakkerekord i Vikersundbakken og verdens lengste hopp, satt i kvalifiseringsrennet 11. februar 2011. Han har ogs\xc3\xa5 bakkerekord i Skarbakken i Molde (bakkest\xc3\xb8rrelse 100 meter), p\xc3\xa5 104,5 meter, satt under Norgescupen 1. mars 2008. _NEWLINE_Evensen har fire internasjonale mesterskapsmeldajer som del av det norske landslaget. Han vant s\xc3\xb8lv med Norge under lagkonkurransen i VM p\xc3\xa5 ski i Liberec i 2009, og s\xc3\xb8lv under lagkonkurransen VM i skiflyging i Planica i 2010. Samme \xc3\xa5r bidro han til bronsemedaljer til det norske laget under OL i Vancouver. I VM i Oslo i 2011 var Evensen med p\xc3\xa5 laget som vant s\xc3\xb8lvmedalje i laghopping i storbakke (Holmenkollbakken)._NEWLINE_Johan Remen Evensen la opp den 20. februar 2012 etter en svak sesong. Han var lovet plass p\xc3\xa5 Norges lag til VM i Vikersund i 2012, men takket selv nei til denne plassen p\xc3\xa5 grunnlag av sviktende form.'